Dr. Pierre Nel pleit om verantwoordelike optrede met nuwe enkelsnit - Plectrum
April 9, 2020 April 9, 2020 Plectrum
" IF YOU GET CORONA is geskryf om mense se oë oop te maak vir die erns van die situasie en ek hoop dat dié liedjie ook sal bydra om ons as 'n nasie te verenig in hierdie tyd van isolasie," het dié dokter en sanger verduidelik.
"Nadat ek self ook die erns van die COVID-19-situasie besef het, het ek ook besef dat daar nou 'n dringende behoefte bestaan vir mense om saam te werk," het hy gesê.
"Ek hoop dat die twee karakters in die musiekvideo se entoesiasme mense sal motiveer om self entoesiasties te wees oor die hele pandemiese situasie en saam te werk," het hy vertel.
Pierre Nel – IF YOU GET CORONA
Pierre, wat as dokter ook nog planne het om te spesialiseer in narkose of oogheelkunde, se enkelsnit MIS JOU is ook onlangs vrygestel en handel oor die verlange na 'n geliefde en roer luisteraars se harte met die wete dat storieboekliefde wel bestaan.
In die musiekvideo kry sy woorde lewe as die hoofkarakter 'n eksperimentele prosedure ondergaan om die herinneringe, verlange en pyn te verwyder. Kyk die video hier:
Pierre Nel – MIS JOU
Alhoewel die lied `n kort leeftyd mag hê is dit sonder twyfel aktueel en relevant. Pierre kry dit reg om die kern van `n onsekere onderwerp op `n eenvoudige en "catchy" wyse oor te dra aan die luisteraar. Dankie Dr. Nel dat jy as dokter en musikant die publiek van SA gerusstel met die enkelsnit.